CELEX: 22013D0223
Language: lt
Date: 1386892800000
Title: 2013 m. gruodžio 13 d. EEE jungtinio komiteto sprendimas Nr. 223/2013, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

22.5.2014   
            
            
               LT
            
            
               Europos Sąjungos oficialusis leidinys
            
            
               L 154/20
            
         EEE JUNGTINIO KOMITETO SPRENDIMAS
   Nr. 223/2013
   2013 m. gruodžio 13 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą įtraukta 2009 m. lapkričio 3 d. Komisijos direktyva 2009/135/EB, kuria dėl kraujo ir kraujo komponentų trūkumo pavojų dėl gripo A(H1N1) pandemijos leidžiama laikinai nukrypti nuo tam tikrų Direktyvos 2004/33/EB III priede nustatytų kraujo ir kraujo komponentų donorų tinkamumo kriterijų (1), nustojo galioti 2010 m. birželio 30 d., todėl nuoroda į ją turėtų būti išbraukta iš EEE susitarimo;
            
         
               (2)
            
            
               dėl praktinių priežasčių II priedo XIII skyriaus antraštinės dalies „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS“ teisės aktai pernumeruojami;
            
         
               (3)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XIII skyrius iš dalies keičiamas taip:
   
               1.
            
            
               15zk punkto (Direktyva 2009/135/EB) tekstas išbraukiamas.
            
         
               2.
            
            
               Antraštinės dalies „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS“ 16 (Komisijos komunikatas 310/86)–18 (Komisijos sprendimas 2010/453/ES) punktai tampa 1–3 punktais.
            
         2 straipsnis
   Šis sprendimas įsigalioja 2013 m. gruodžio 14 d., jei buvo pateikti visi pranešimai pagal EEE susitarimo 103 straipsnio 1 dalį (2).
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. gruodžio 13 d.
      
         
            EEE jungtinio komiteto vardu
         
         
            Pirmininkas
         
         Thórir IBSEN
      
   
   
      (1)  OL L 288, 2009 11 4, p. 7.
   
      (2)  Konstitucinių reikalavimų nenurodyta.